**До Д-р Даниела Дариткова**

**Председател на Комисия по здравеопазването**

**Народно събрание**

**Република България**

**Уважаема д-р Дариткова,**

**Приложено Ви изпращам становище към проекта на Закон за изменение на Закона за лечебните заведения относно многопрофилно лечебно заведение за болнична помощ, осигуряващо комплексно лечение на деца.**

**С уважение:**

**Проф.Венета Божинова- Чамова**

**Национален консултант по детска неврология**

**Началник клиника по нервни болести за деца,**

**УМБАЛ по Неврология и психиатрия „Св.Наум” София**

**Становище към проекта на Закон за изменение на Закона за лечебните заведения**

**ОТНОСНО:** Проект на Закон за изменение на Закона за лечебните заведения предвижда отмяна на § 5 от преходните и заключителните разпоредби на Закона за лечебните заведения (ЗЛЗ). Отмяната на § 5 от преходните и заключителните разпоредби ще създаде възможност за правителството да взема **решения и по отношение статута на болница за болнична помощ, осигуряващо комплексно лечение на деца.**

Според телевизионни репортажи и материали в пресата ще бъде създадена **„Национална детска болница”** чрез преместване на структури от болнични заведения в София, в които се провежда диагностика и лечение на заболявания на педиатричната популация (0-18 г.) база на съществуващата в настоящия момент болница „Лозенец”.

Създаването на **„Национална детска болница” има позитивни страни, а именно това е една стъпка към интегративна здравна система и интегративна медицина, което представлява хоризонтална интеграция на нозологичен принцип. По този начин би се подобрило детското здравеопазване на вторично и третично ниво поради по-добра и ранна диагностика и лечение на тежки, редки и хронични заболявания в детската възраст.**

**Не са ми известни възможностите на легловия фонд на болница „Лозенец”, не е известно в „Национална детска болница” какви клиники се проектират да бъдат разкрити и с какъв числен състав на лекарите в тези клиники.**

**Не е известно „Национална детска болница” дали и на кого ще бъде база за преподавне. Сега съществуващата многопрофилна Университетска специализирана болница за активнолечение по детски болести (СБАЛДБ) „Проф.Иван Митев” е свързана с преподаването към Медицински факултет, Медицински университет, София** по **детски болести** на **студенти по медицина, на лекарите, специализиращи педиатрия** или и **по профилните специалности по следдипломно обучение (СДО)** (детска ендокринология, детска нефрология, детска неврология, детски белодробни болести и т.н.); други структури са свързани със съответно студенско преподаване и обучение по СДО по **различни специалности на педиатрията, каквито са Клиника по детски и белодробни болести към УМБАЛ „Александровска”, Клиника по детски и белодробни болести към УМБАЛ по белодробни болести. Клиника по нервни болести при деца към Университетска болница за активно лечение по неврология и психиатрия (УМБАЛНП) „Св.Наум” е свързана с обучението на студенти по неврология и по СДО на специализиращи лекари по неврология, детска неврология и детска психиатрия; Клиника по детска психиатрия към УМБАЛ „Александровска”- по психиатрия и детска прсихиатрия** на студенти и по СДО; Има обособени отделения по **детска неврохирургия** към Клиника по неврохирургия, УМБАЛ „Св.Ив Рилски” и към в УМБАЛ по спешна медицина „Пирогов”- клиника по неврохирургия, които преподават на студенти, по СДО на неврохирурзи и хирурзи; В УМБАЛ по спешна медицина „Пирогов” има и Клиника по детска травматология, Клиника по по детска хирургия и др. В Национална кардиологична болника има **Клиника по детска кардиология**, по **детска кардиохирургия, по детски болести с интензивно лечение**. Т.е. гореизброените структурни звена за лечение на различни групи заболявания в детската възраст (терапевтични и хирургични) са бази заобучение на студенти и специализиращи лекари към Медицински факултет на Медицински университет, София. Доколкото ми е известно, бази за обучение на студенти в Медицински факултет на Софийски университет са Болница „Лозенец” и УМБАЛ „Софиямед”.

**„Детската неврология” е „неврология на детето” – изучава особеностите на диагностициране и лечение неврологичните заболявания с начало в детската възраст,** а именно – клиничната характеристика и диагностиката на малформации на нервната система, детска церебрална парализа, умствена изостаналост; епилепсиите; възпалителни заболявания на централната и периферна нервна система с остро, подостро и хронично протичане; автоимунни заболявания на нервната система, вкл. множествена склероза в детската възраст; дегенеративни и генетични заболявания на централната и периферна неврна система; главоболие с различна етиология (първично или вторично при тумори, травми, инфекциозни заболявания и др.).

**Със специалност „Детска неврология” са 37 лекари в България, 22 от които работят в София, 16 от тях в 4 болнични заведения. В детските неврологични клиники/сектори работят и лекари със специалност „неврология” или „педиатрия”. Диагностиката и лечението на детските неврологични заболявания на територията на гр. София се осъществяват в следните клиники/ отделения:**

* **Клиника по нервни болести за деца с 30 болнични легла и и детски неврологичен кабинет при УМБАЛНП „Св.Наум” София, с общо 8 лекари, 6 със специалност „детска неврология”, 2 със специалност „неврология” 4 от които с по 2 специалности (”детска неврология” и „неврология”-1; „детска неврология” и „педиатрия” -3):** началник клиника, професор, дм със специалности „детска неврология” и „неврология” (1); лекари- асистенти (2), д.м. със специалности детска неврология (1), неврология (1) ; лекари – 4 със специалности детска неврология (4) и педиатрия (3); лекар в детския неврологичен кабинет със специалност „неврология”.

**Клиниката е база за обучение към Катедрата по неврология на Медицински факултет, Медицински университет, София на студенти по Неврология и по СДО на лекари за придобиване на специалностите „неврология” и „детска неврология”:** 1. По специалността „**Неврология” клиниката е база за обучение на** задължителното обучение по детска неврология (3 месеца) във връзка със заболяванията на нервната система с начало в детската възраст **Клиниката е база за обучение по Следдипломно обучение (СДО) за придобиване на специалността „детска неврология”, като до сега за 15 г. от 2004 г. в нея са специализирали 178 лекари, от които 170 специализиращи неврология, 8 специализиращи детска психиатрия и 15 за специалността „детска неврология” от 2014 г. до сега (със специалност неврология (5), със специалност педиатрия (8) и без друга начална специалност (2).**

Клиниката е специализирана за диагностициране на малформациите на централната нервна система, обуславящи ранен епилептичен синдром, умствена изостаналост и клиника на детска церебрална парализа (ДЦП), както и умствена изостаналост; детски епилепсии; възпалителни заболявания на централната и периферна нервна система с остро, подостро и хронично протичане; автоимунни заболявания на нервната система, вкл. множествена склероза в детската възраст; дегенеративни и генетични заболявания на централната и периферна неврна система; главоболие с различна етиология (първично или вторично). Като преподаватели в клиника към университетска болница, детските невролози от Клиника по нервни болести за деца имат значителен брой научни публикации в български и международни списания с импакт фактор, отразени при акредитациите и са съавтори в учебници за студенти по неврология, за специализиращи лекари по неврология и за общопрактикуващи лекари.

* **Клиника по неврология към СБАЛДБ „Проф.Иван Митев” София с 10 легла и щат –** началник клиника, професор, дм със специалности „детска неврология и педиатрия” (1) и 3 лекари – 3 със специалност „детска неврология” , като 2 от тях са и със специалност „педиатрия” .

Клиниката е база за обучение към Катедрата по педиатрия на Медицински факултет, Медицински университет, София на **студенти по медицина по Педиатрия и по СДО на лекари за придобиване на специалностите „Педиатрия” и „Детска неврология”,** като за периода от 2004 г. до сега в нея са придобили специалността „детска неврология” 9 лекари. Клиниката е специализирана за диагностициране на малформациите на централната нервна система, протичащи с ранен епилептичен синдром, умствена изостаналост и клиника на детска церебрална парализа (ДЦП), както и умствена изостаналост; детски епилепсии; възпалителни заболявания на централната и периферна нервна система с остро, подостро и хронично протичане; автоимунни заболявания на нервната система; дегенеративни и генетични заболявания на централната и периферна неврна система; главоболие с различна етиология

Като преподаватели в клиника към университетска болница, детските невролози от Клиника по неврология към Университетска специализирана болница по детски болести „Проф.д-р Иван Митев” имат значителен брой научни публикации в български и международни списания с импакт фактор, отразени при акредитациите и са съавтори в учебници за студенти по педиатрия, за специализиращи лекари и за общопрактикуващи лекари.

* **В Болница „Здравето” работят 2 лекари със специалност „Детска неврология” и „педиатрия” в Клиниката по педиатрия.**
* **В УМБАЛ „Софиямед” работи 1 лекар- доцент, дм, началник клиника по неврология със специалност”неврология” и „детска неврология”.**
* **В детските отделения на Втора МБАЛ, МБАЛ „Св.Анна”** постъпват за лечение деца с фебрилни гърчове, като фебрилните гърчове не са епилепсия, а се предизвикват от соматични заболявания с фебрилитет и подлежат на лечение основните соматични заболявания, предизвикали То.

**Относно възможност за разкриване на Клиника по детска неврология в новооткриващата се „Национална детска болница”** не съм наясно какъв обем болнични легла ще има тази клиника и дали ще бъде база за струдентско и следдипломно обучение. Ако бъде база за студентско и СДО, на кой точно Медицински факултет и към кой университет ще бъде- към Медицински университет или Софийския университет, който няма традиции в обучението по детска неврология в студентския курс на обучение по неврология и педиатрия и по време на следдипломното обучение по специалностите „педиатрия”, по „неврология” и по „детска неврология”.

**Относно финансирането на „Национална детска болница”** в ежедневниците се тиражира факта, че тя няма да бъде търговско дружество, за разлика от останалите болнични заведения в България. Неизвестна е причината и нормативната база споредкоято тя ще се различава от останалите болници, вкл. университетски, с III ниво на компетентност, които имат и преподаване на студенти и по следдипломно обучение.

**Смятам, че предстои изясняване на неясните факти относно сграден фонд, болнични легла и легла на отделните клиники, лекарски състав и необходима квалификация, обем на дейност, преподаване и към кой университет, финансиране. При това положение „Национална детска болница” има положително значение за българското детско здравеопазване, което винаги е приоритет.**

**Проф.Венета Сашова Божинова- Чамова**

**Национален консултант по детска неврология**

**Началник клиника по неврвни болести за деца, УМБАЛНП „Св.Наум”, София**